
Obec Geča podľa § 6 ods.1, 2 zákona č. 369/1990 Zb. o obecnom zriadení v znení neskorších predpisov a v súlade s § 8a zákona č. 596/2003 Z. z. o štátnej správe 
v školstve a školskej samospráve a o zmene a doplnení niektorých zákonov v znení neskorších predpisov a podľa ustanovenia § 59 a § 59a zákona č. 245/2008 Z. z. 
o výchove a vzdelávaní (školský zákon) a o zmene a doplnení niektorých zákonov 
v znení neskorších predpisov vydáva toto všeobecne záväzné nariadenie 
/ďalej len VZN/ v úplnom znení
§ 1
Všeobecné ustanovenie

1. Predmetom tohto nariadenia je určenie spádovej materskej školy pre deti s trvalým 
    pobytom na území obce Geča, ktoré plnia povinné predprimárne vzdelávanie. 

§ 2 
Určenie spádovej materskej školy

1. Toto všeobecne záväzné nariadenie určuje spádovú materskú školu pre deti, ktoré 
    dosiahli päť rokov veku do 31. augusta, ktorý predchádza začiatku školského roka,       
    od ktorého bude dieťa plniť povinnú školskú dochádzku v základnej škole 
    (§ 28a zákona č. 245/2008 školského zákona) s trvalým pobytom v obci Geča. 

2. Spádová materská škola určená podľa odseku 1 sa považuje za spádovú  
    materskú školu aj na účel výkonu práva na prijatie dieťaťa na predprimárne 
    vzdelávanie.

3. Spádovou materskou školou je Materská škola, Kostolná 463/10, Geča.

4. Ako spádové územie, sa pre spádovú materskú školu určuje územie obce Geča. 


§ 3 
Povinné predprimárne vzdelávanie

1. Dieťa plní povinné predprimárne vzdelávanie v Materskej škole, Kostolná 463/10,  
    Geča, ak sa zákonný zástupca dieťaťa nerozhodne inak. 
    Dieťa môže plniť povinné predprimárne vzdelávanie aj v inej ako spádovej    
    materskej škole, ak ho riaditeľ tejto materskej školy prijme na predprimárne 
    vzdelávanie.

§ 4
Prechodné ustanovenia

1. Riaditeľ spádovej materskej školy je povinný prednostne prijať na povinné     
    predprimárne vzdelávanie deti s trvalým pobytom v obci a deti umiestnené 
    v zariadení na základe rozhodnutia súdu.

2. V prípade vyradenia materskej školy zo siete škôl a jej následného zrušenia, obec  
    urči spádovú materskú školu, v ktorej budú deti zrušenej spádovej materskej školy  
    plniť povinné predprimárne vzdelávanie. 

3. Ak sa tak nestane, spádovú materskú školu, v ktorej budú deti zrušenej spádovej 
    materskej školy plniť povinné predprimárne vzdelávanie, urči okresný úrad v sídle 
    kraja. 

§ 5
Spoločné a záverečné ustanovenia

1. Obecné zastupiteľstvo v Geči schválilo VZN č. 3/2023 o spádovej materskej škole   
    v zriaďovateľskej pôsobnosti obce Geča na svojom zasadnutí dňa ............., 
    Uznesením č............................ VZN nadobúda účinnosť dňom...............





                                                                                       MVDr. Patrik Rusňák
								       starosta obce




